kardosdrur/scandi-wiki huggingface dataset:
Summa Theologica

Summa Theologica (lat. Summa Theologiæ) eller kort Summa, et filosofisk skrift, skrevet i perioden, 1265 – 1274, anses for det mest kendte værk af den italienske dominikaner-præst Thomas Aquinas.

Værket blev aldrig færdiggjort men anses som en klassiker i historisk filosofi.

Aquinas intention med værket, var at det skulle virke som en manual for begyndere i teologi og lærebog for undervisere i kristendom.

Summa Theologica, indhold 
Summas behandler følgende emner: 
 Guds eksistens
 Fem argumenter for eksistensen af gud, Quinque viae, (de fem veje).
 Skabelsen af mennesket
 Formålet med mennesket
 Kristus
 Sakramentet
 Tilbage til gud
Aquinas citerer gennem sit værk passager fra biblen, Aristoteles, Augustin af Hippo og andre lærde fra det gamle Grækenland, jødedommen, antikkens Rom, kristendommen og islam.

Eksterne henvisninger og kilder 
 Corpus Thomisticum: Sancti Thomae de Aquino Summa Theologiæ (Original latinsk tekst I HTML-format) 
 ''Summa Theologica (Original engelsk oversættelse i HTML, PDF, TXT og andre formater – betalingsside )

Religionsfilosofi
Free (band)

Free var et  engelsk rockband, dannet i London i 1968, og  bedst kendt for 1970 singlen "All Right Now". Alligevel opstod der splittelse i 1971, og efter en kortvarig gendannelse opløstes gruppen i 1973, hvor den ledende vokalist Paul Rodgers dannede Bad Company sammen med trommeslageren Simon Kirke. Singleguitaristen Paul Kossoff døde af et kokainrelateret hjerteanfald som 25- årig i 1976, mens bassisten Andy Fraser grundlagde et band kaldet Sharks.
Free opnåede berømmelse for sensationelle liveoptrædender og nonstop turneer.  De tidlige studiealbums solgte dog kun beskedent, men efter frigivelsen af Fire and Water som inkluderede nr. 1 singlen "All Right Now", udbredtes deres ry og udgivelsen var bl.a. med til at sikre dem et sæt på Isle of Wight Festival 1970, hvor de spillede for 600,000 tilhørere. 

I begyndelsen af 1970’erne var Free en af de bedst sælgende britiske blues-rockgrupper Ved opløsningen i 1973 havde de solgt mere end 20 millioner albums på verdensplan og optrådt ved over 700 koncertoptrædener. "All Right Now" er noteret som en af de sange, der er spillet mere end en million gange i radioprogrammer; i år 2000 fik Rodgers en pris for sangens radiooptræden nr. 2 million  

Rolling Stone har omtalt Free som "Storbritanniens hard rock pionerer". Magasinet rangerede Rodgers som #55 på dets liste over de "100 bedste sangere gennem tiderne", mens Kossoff opnåede placeringen som #51 på den tilsvarende liste over "de 100 bedste guitarister gennem tiderne".
Free skrev kontrakt med  Island Records i Storbritannien og A&M Records i Nordamerika. De blev begge en del af  Universal Music Group i 1998; UMG kontrollerer nu på verdensplan Frees genudgivelser.

Medlemmer 
 Paul Rodgers – lead vocals, piano (1968–1971, 1972–1973)
 Paul Kossoff – guitar (1968–1971, 1972–1973)
 Andy Fraser – bas, piano (1968–1971, 1972)
 Simon Kirke – trommer (1968–1971, 1972–1973)
 John "Rabbit" Bundrick – keyboards (1972–1973)
 Tetsu Yamauchi – bas (1973)
 Wendell Richardson – guitar (1973)
 Leigh Webster – keyboards (1972)

<span style="font-size:larger">'Tidslinje</span>

 Diskografi 
1969 – Tons of Sobs1969 – Free1970 – Fire and Water1970 – Highway1971 – Free Live!1972 – Free at Last1973 – Heartbreaker''

Referencer

Eksterne links 
 Paul Rodgers official website 
 Andy Fraser official website 
 Simon Kirke official website 
 ARN Official Free Website 
 Planet Mellotron album reviews 

Musikgrupper fra Storbritannien
Musikgrupper fra 1968
Amurmaackia

 
Amurmaackia (Maackia amurensis), også skrevet Amur-Maackia, er et lille træ med en kort stamme og en svagt forgrenet krone. Den har sit navn fra Amur-regionen i det østlige Rusland, hvor den har hjemme.

Beskrivelse 
Barken er først grålig og tæt behåret, senere bliver den lysegrå, men uden hår. Gamle grene og stammer kan efterhånden få en gråbrun og skorpet bark. Knopperne sidder spredtstillet, og de er ægformede, olivengrønne og hårløse. Bladene er uligefinnede med ægformede, helrandede småblade. De er så tæt dækket af hår i løvspringet, at de er sølvgrå på det tidspunkt. Senere bliver de græsgrønne og næsten hårløse på begge sider. 

Blomstringen foregår i juli-august, hvor man finder blomsterne samlet i endestillede, oprette stande. De enkelte blomster er 5-tallige og uregelmæssige (i form og bygning som de enkelte kløverblomster) med hvide eller bleggrønne kronblade. Frugterne er lange, tynde bælge med nogle få frø.

Rodsystemet består af en kraftig pælerod og nogle få hovedrødder.

Højde x bredde og årlig tilvækst: 12 x 10 m (25 x 20 cm/år).

Hjemsted 
Amurmaackia har sin naturlige udbredelse i det russiske fjernøsten (Amur-regionen), Nordkina, Korea, Japan og Taiwan. Her findes den i skovstepper og tørre, åbne blandingsskove i fuld sol eller let skygge på en leret og svagt basisk jordbund. 

I de russiske områder på Shufanskoye højsletten (ca. 600–700 m højde) og på Lao-ye-ling-kædens forbjerge i det nordøstlige Kina findes blandede løvskove og steppeskove. Her vokser arten sammen med bl.a. amurkorktræ, amurvin, Corylus mandshurica (en art af hassel), Fraxinus mandshurica (en art af Ask), fuglekirsebær, guldgedeblad, hjertebladet avnbøg, japansk elm, japansk taks, kalopanax, kamæleonbusk, kinesisk schisandra, koreafyr, manchurisk valnød, monoløn, Quercus mongolica (en art af eg), Ribes maximoviczianum (en art fra Ribs-slægten), ribbet birk, rundbladet celaster, rådhusvin, Sorbus amurensis (en art af røn), stikkelbærkiwi samt Tilia amurensis og Tilia mandshurica (arter af lind)

Varianter 
 Maackia amurensis var. amurensis – den mest udbredte variant ("normaltypen")
 Maackia amurensis var. buergeri – med afrundede spidser på småbladene og behåret bladunderside (findes i Japan)

Noter 

Træer
Hvide blomster
Haveplanter
Uden dig

Uden dig er det tredje studiealbum af den danske sanger Jon Nørgaard, der udkom den 21. februar 2012 på Jons eget selskab U&! i samarbejde med Warner Music. Albummer er primært skrevet af Jon i samarbejde med producer Søren Mikkelsen. Uden dig var oprindeligt planlagt til at udkomme i efteråret 2011. "Dine øjne" udkom som første single fra albummet den 7. marts 2011. Andensinglen "Fester kun med mig selv", der er produceret i samarbejde med Providers udkom den 27. juni 2011. Endelig udkom "Sidste sang" som albummets tredje single den 20. februar 2012, én dag før albummets udgivelse.

Spor 
Alle sange skrevet af Jon Nørgaard og Søren Mikkelsen.

Kilder 

Album fra 2012
Jon Nørgaard-album
Trinitariske formel

Den trinitariske formel er udtrykket "i Faderens og Sønnens og Helligåndens navn" (oprindelig på græsk: εἰς τὸ ὄνομα τοῦ Πατρὸς καὶ τοῦ Υἱοῦ καὶ τοῦ Ἁγίου Πνεύματος, translittereret: eis tò ónoma toû Patròs kaì toû Huioû kaì toû Hagíou Pneúmatos, eller på latin: ĭn nōmine Pătris ĕt Fīliī ĕt Spīritūs Sānctī), eller ord i den form og betydning henvisende til de tre personer fra den kristne treenighed.

Bibelsk oprindelse 
Ordene er gengivet fra en befaling givet af den genopstandne Jesus i Matthæusevangeliet, også kaldet missionsbefalingen: "Gå derfor hen og gør alle folkeslagene til mine disciple, idet I døber dem i Faderens og Sønnens og Helligåndens navn".

Kildehenvisninger 

Bibelske udtryk
Confederations Cup 2017

FIFA Confederations Cup 2017 var 10. udgave af Confederations Cup. Det afholdtes fra 17. juni til 2. juli 2017, som optakt til VM i fodbold 2018. Den 2. december 2010 blev det annonceret, at værten ville blive Rusland.

Kvalificerede hold

Værtsbyer 
Fire byer fungerede som spillesteder for Confederations Cup 2017. 

Alle spillesteder skal også bruges til VM i fodbold 2018.

Resultater

Gruppe A

Gruppe B

Slutspil

Semifinaler

Bronzekamp

Finale

Goalscorers

43 mål blev scores fordelt over 16 kampe.

3 mål

 Leon Goretzka
 Lars Stindl
 Timo Werner

2 mål

 Cristiano Ronaldo

1 mål

 Tomi Juric
 Mark Milligan
 Tom Rogić
 James Troisi
 Vincent Aboubakar
 André-Frank Zambo Anguissa
 Martín Rodríguez
 Alexis Sánchez
 Eduardo Vargas
 Arturo Vidal
 Kerem Demirbay
 Julian Draxler
 Amin Younes
 Néstor Araujo
 Marco Fabián
 Javier Hernández
 Raúl Jiménez
 Hirving Lozano
 Héctor Moreno
 Oribe Peralta
 Chris Wood
 Adrien Silva
 Cédric
 Nani
 Pepe
 Ricardo Quaresma
 André Silva
 Bernardo Silva
 Aleksandr Samedov
 Fjodor Smolov

1 selvmål

 Michael Boxall (mod Rusland)
 Luís Neto (mod Mexico)

Kilde: FIFA

Sponsorere

Referencer

Eksterne henvisninger 
FIFA Confederations Cup , FIFA.com 

2017
Fodbold i 2017
Liviske flag

Det liviske flag () er det liviske folks nationale symbol. Den blå farve symboliserer havet – det liviske folks livsgrundlag. Den hvide farve symboliserer sandstranden, som fiskeren ser fra sin båd på havet. Den grønne farve symboliserer skoven, der synes bag sandstranden.

Det liviske flag indførtes og hejstes for første gang den 18. november 1923 i Irbes sognegård i Mazirbe. Denne dag anser liverne for deres flagdag. Til ære for flagets indvielse skrev den liviske digter og kulturarbejder Kōrli Stalte sangen "Plagā loul" (Flagsangen).

Kilder 
 Plagā loul, Līvõd Īt sadarbībā ar Līvõd Rānda, 2003.
 Artikel om det liviske flag på livones.lv

Eksterne henvisninger 

Liver
Flag fra Europa
Etableret i 1923
Republikken Jamtlands flag

Republikken Jamtlands flag, nogle gange omtalt som Jamtflaggan (Jamtflaget), er et flag for Republikken Jamtland. 

Flaget skabtes i 1983 af Bo Oscarsson och Kent Backman. Landskabet Jämtland havde et gammelt flag allerede i det 16. århundrede, som omtales i forbindelse med den danske lensherre Vincens Lunge, da han i 1528 gik sin såkaldte Eriksgata: "han looth bera j process lanzens banere" – han lod bære i procession landets banner. Hvordan flaget så ud ved man dog ikke.

Flaget hejstes for første gang den 23. juli 1983 i forbindelse med at Storsjöyran genoplivedes af blandt andre Moltas Eriksson.

Eksterne henvisninger 
 Jamtlands flag 

Jämtland
Flag
Etableret i 1983
Dörrien

Dörrien (også Dorry, Dörry og i Danmark: Dorrien) er en tysk borgerslægt, hvoraf en dansk gren blev adlet i både Tyskland og Danmark.

Slægten stammer fra Niedersachsen, og det vides, at navnet dukker op i historien i Hildesheim og Alfeld ved midten af 1400-tallet. I 1468 nævnes en borgmester, en kæmmerer og otte rådsherrer med navnet Dorry. I 1569 indvandrede Jacob Dorry fra Alfeld i Hildesheim. I løbet af 1500-tallet spillede familien en vigtig rolle i Hildesheim, hvor Hans Dorry sammen med 121 andre borgere i 1532 blev jaget ud af byen, idet de var gået over til den lutherske tro. Måske er han udvandret til Alfeld, hvor en Hans Dorry nævnes som borger i samme år. I 1542 nævnes jævntligt en Heinrich (Dorringh, Dorrien, Dorryen) i Hildesheims byråd. 1559 blev denne Heinrich borgmester i byen.

Nogle senere medlemmer bosatte sig i 1600-tallet i England, hvilket har givet anledning til den misforståelse, at slægten skulle være engelsk.

Dorrien/von Dorrien 
Købmand i Hamborg Johan Ludvig Dorrien (1708-1754) og hustru født Matthiesen var forældre til Liebert Hieronymus Dorrien (1742-1814) og Johan Dorrien (1746-1813), som begge gik i dansk militær tjeneste og blev generaler. Ved adelsbrev af 15. april 1776 blev såvel Johan Dorrien som hans ældre broder, Liebert Hieronymus, af kejser Joseph II optaget i den tyske rigsadel.

Liebert Hieronymus Dorrien var gift med Margrethe Cathrine f. Adrian (døbt 11. november 1744 i Sankt Petri Kirke – 18. juni 1795 i Ribe, gift 1. gang med Christian Gormsen Biering) og efterlod sig af dette ægteskab 3 ugifte døtre.

Johan Dorrien var gift med Sophie Amalie "Malchen" f. Stemann (23. maj 1765 – 26. marts 1854), datter af gehejmestatsminister, gehejmeråd m.m. Christian Ludvig von Stemann og første hustru, Augusta Elisabeth f. Müller. Han efterlod sig 7 børn, af hvilke en af sønnerne, Liebert Hieronymus, ved patent af 24. august 1845 optoges for sig og efterkommere i den danske adelstand. En anden søn, Johan Ludvig Dorrien (1787-1807), var livjæger og faldt 19. oktober 1807 under udfaldet i Classens Have, mens en tredje, Christian Ludvig Dorrien (1793-1847), blev dansk ritmester. En datter, Antoinette Magdalene Dorrien (død 14. januar 1862), blev gift med admiral Cornelius Wleugel (1764-1833).

Liebert Hieronymus von Dorrien (1796-1858) havde to døtre og fem sønner: Anton Nikolaus von Dorrien (1826-1849), Hedevig Christiane Luise von Dorrien (1828-1891), Johann von Dorrien (1830-1869), Sophus von Dorrien (1832-1907), Sophia Amalia von Dorrien (1835-1877), Carl Liebert von Dorrien (1838-1872), Christian Otto Michael von Dorrien (1839-1902), men da ingen af sønnerne forblev i Danmark, regnes slægten for uddød her i landet. Den blomstrer stadig i Tyskland og Sverige.

Kilder 
 Werner Constantin von Arnswaldt, Die Dörriens: Die Familie Dörrien in Alfeld, Hildesheim und Braunschweig. Geschrieben im Auftrag von Herrn Gutsbesitzer Walter Dörrien, ausgeführt von Werner Constantin von Arnswaldt, Leipzig: Degener 1910. Online som DjVu-fil 
 V. Richter, 100 Aars Dødsfald i Danmark (1791-1890), 1907. Online-udgave 

 
Slægter fra Tyskland
Bruichladdich

Bruichladdich er et whiskydestilleri på øen Islay i de Indre Hebrider. Det er et af otte destillerier på øen. Bruchladdich er gælisk og kan oversættes til 'skråning ved kysten'.

Bruichladdich producerer Octomore, som er en af de mest røgede whiskyer på markedet. Røgetheden af en whisky (egentlig indholdet af fenoler) måles i ppm og deres Octomore Edition 08.3 Masterclass fra 2011 når 309 ppm.

Referencer

Eksterne henvisninger 
{{commonscat}

Whisky fra Skotland
Etableret i 1881
Islay
Louis Nielsen (flertydig)

Louis Nielsen kan være:

 Louis Nielsen – optiker; brilleforretning (optikerkæde)
 Louis Beketov Nielsen – (1944-2015) fysiker, lektor på Herlufsholm skole
Philip J. Noel-Baker

Philip John Noel-Baker, Baron Noel-Baker (født 1. november 1889 i London, død 8. oktober 1982 smst.) var en britisk politiker, diplomat, professor og atlet, der i 1959 modtog Nobels fredspris. 

Han blev født Philip Baker, men ændrede sit navn til Noel-Baker efter sin hustru, Irene Noel, som han blev gift med i 1915. 

Efter 1. verdenskrig var han med i oprettelsen af Folkeforbundet som assistent for Lord Robert Cecil, der igen var assistent for Eric Drummond, Folkeforbundets første generalsekretær. Han var også professor i international ret ved University of London fra 1924 til 1929 og lektor ved Yale University fra 1933 til 1934.

Den politiske karriere begyndte i 1924, da han stillede op til Det britiske parlament for Labour. Det lykkedes ham først at blive indvalgt fem år senere, i 1929, og han røg ud allerede efter to år, men i 1936 blev han valgt på ny og sad i parlamentet uafbrudt til 1970.

Philip Noel-Baker var bestyrelsesformand for Labour (formand for den årlige kongres) i 1946-1947.

Han blev tildelt Nobels fredspris i 1959 for hans livslange arbejde for international fred og samarbejde.

Atletik 
Philip Noel-Baker, der dengang blot hed Baker, deltog som mellemdistanceløber for Storbritannien i Sommer-OL 1912 i Stockholm. Ved Sommer-OL i Antwerpen 1920 vandt han en sølvmedalje på 1500 meter.

Eksterne henvisninger 

 Nobelkomiteens side om Noel-Baker

Personer fra London
Politikere fra England
Bestyrelsesformænd for Labour (UK)
Atleter fra England
Nobelprismodtagere fra Storbritannien
Modtagere af Nobels fredspris
Life peers
Deltagere for Storbritannien ved sommer-OL 1912
Shropshire Senior Cup

Shropshire Senior Cup er en lokal pokalturnering i England for fodboldhold i Shropshire Football Association. Turneringen blev etableret i 1877 og er derfor blandt de ti ældste pokalturneringer i verden, kun overgået af FA Cup (etableret i 1871), Scottish Cup (1873), Birmingham Senior Challenge Cup (1875), East of Scotland Shield (1875) og Sheffield & Hallamshire Senior Cup (1876), samt muligvis Staffordshire Senior Cup (etableret samtidig med Shropshire Senior Cup i 1877). Turneringen blev første gang afviklet i sæsonen 1877-78, hvor titlen blev vundet af Shrewsbury FC, og det originale trofæ er fortsat i brug og anvendes stadig ved præmieoverrækkelsen efter finalerne.

Igennem tiden er turneringen blevet domineret af Shropshires to førende fodboldklubber Shrewsbury Town FC og Telford United FC – og i nyere tid AFC Telford United efter nedlæggelsen af Telford United FC i 2004.

Resultater

Finaler

Kilder / eksterne henvisninger 
 Shropshire Senior Cup 
Oakengates Town Council – Oakengates Athletic FC 
The History of Shrewsbury Town 
Shifnal Town FC – Club history

Noter 

Fodboldturneringer
Fodbold i England
Etableret i 1877
Shropshire
Udvalget vedrørende Politiets og Forsvarets Efterretningstjenester

Udvalget vedrørende Politiets og Forsvarets Efterretningstjenester, også kaldet Wendler Pedersen-udvalget, var et udvalg, der blev nedsat af Justitsministeriet i 1998 med det formål at tage stilling til en række spørgsmål vedrørende danske personer og organisationer samt behandlingen og opbevaringen af efterretningstjenesternes oplysninger om disse. Udvalget, der havde sit populære navn efter formanden, højesteretsdommer Hugo Wendler Pedersen, skulle samtidig komme med forslag til ny lovgivning.

I udvalgets kommissorium indgik tillige spørgsmålet om borgernes adgang til at få oplyst, hvorvidt de er opført i PET og FET's registre. Udvalget skulle samtidig overveje behovet for og udformningen af en mere samlet regulering af efterretningstjenestens virksomhed.

Den 24. februar 2012 afgav udvalget betænkning nr. 1529/2012 om PET og FE på baggrund af dets arbejde.

Eksterne henvinsinger
 Justitsministeriets side om udvalget

Referencer

Etableret i 1998
Danmarks politik
Mia Nygaard Hansen

Mia Nygaard Hansen (født 19. marts 1981 i Fredericia) er en dansk håndboldmålmand, der i sæsonen 2013/14 spiller for Fredericia HK. Hun har tidligere spillet i Team Esbjerg

Kilder 
 FHK 90's spilleroversigt

Håndboldspillere fra Danmark
Håndboldspillere fra Fredericia HK
Personer fra Fredericia
Camilla Madsen

Camilla Askebjerg Madsen (født 24. oktober 1993) er en dansk håndboldspiller, der i sæsonen 2018-19 spiller for Horsens HK.

Hun har tidligere spillet i Fredericia HK, Vejen EH og Horsens HK, som hun spiller for nu.

Landshold 

 EM Guld i Holland 2011
 OL (ungdom) Guld i Singapore 2010

Kilder 
 DHDb Spilleprofil - Camilla Madsem

Håndboldspillere fra Danmark
Håndboldspillere fra Fredericia HK
Håndboldspillere fra Horsens HK
Ernst Bruhn (general)

Ernst Poul (von) Bruhn (13. august 1787 i København – 11. april 1868 i Blovstrød) var en dansk officer, far til Ernst Bruhn

Bruhn var en søn af kgl. jagtberider Christian Frederik Bruhn (1744-1796, gift 1. gang 1767 med Maria Frost, 1747-1781) og Anna Elisabeth f. Plum (1756-1845), datter af vinhandler Adam Plum i København. I 1802 blev Bruhn frikorporal i Arveprins Frederiks Regiment, tog officerseksamen i Kiel 1805, udnævntes samme år til fændrik og i 1807 til sekondløjtnant ved det nævnte regiment. Han forfremmedes i 1809 til premierløjtnant og erholdt kaptajns karakter i 1816, medens han blev kompagnichef i 1828. Samme år sendtes han sammen med oberst Oluf Krabbe til Schlesien for at overvære en der stedfindende troppesamling og ansattes det følgende år som adjudant hos prins Christian Frederik, senere kong Christian VIII, i hvilken stilling han forblev til kongens død, idet han udnævntes til major i 1833, til major i Generalstaben 1839, til oberstløjtnant i dette korps 1842 og samme år til chef for Kongens Livjægerkorps. 3 år senere forfremmedes han til oberst i Generalstaben. Bruhn blev Ridder af Dannebrog 1829, Dannebrogsmand 1840 og Kommandør 1843.

Fra 1841-48 var han tillige medlem af de kommissioner, som havde at udarbejde taktiske reglementer for fodfolket og jægerne, medens han ved sit nære forhold til Christian VIII fik megen indflydelse på Hærordningen af 1842 og dens gennemførelse. Ved kongens død afslog han at blive adjudant hos kong Frederik VII og ønskede at blive ansat ved den aktive hær. Krigsminister A.F. Tscherning opfordrede ham imidlertid til at overtage pladsen som chef for Københavns Borgervæbning, hvilken han beholdt til sin afsked fra krigstjenesten i juni 1866. Han udnævntes således i 1848 til generalmajor, i 1860 erholdt han generalløjtnants karakter og benådedes i 1862 med Storkorset af Dannebrog.

Bruhn ægteviedes 21. august 1817 på Petersgård til Anna Elisabeth Kabell, f. Wulff (12. juli 1786 i Stubbekøbing – 13. juni 1853 i København), enke efter kantor Peder Kabell (1780-1812) og datter af kommandør i Søetaten og indrulleringschef Frederik Christian Wulff (1749-1812) og Kirstine Johansen (1755-1829). Han havde med hende foruden en datter 2 sønner, hvoraf den ene, Ernst Adam Bruhn, faldt ved Dybbøl under beskydningen 16. marts 1864. Ernst Bruhn døde 11. april 1868 og er begravet på Garnisons Kirkegård.

Han er gengivet i litografi af Edvard Fortling 1844, efter tegning af L.A. Smith. Maleri af David Monies ca. 1845 (Københavns Museum), litograferet 1849. Afbildet på litografi af gruppetegning af F. Dewehrt. Buste af sønnen Ernst Adam Bruhn ca. 1847. Fotografier af Georg E. Hansen og andre.

Kilder 
 Peder Nieuwenhuis, "Ernst Poul Bruhn", i: C.F. Bricka (red.), Dansk Biografisk Lexikon, København: Gyldendal 1887-1905.

Generalløjtnanter fra Danmark
Storkors af Dannebrog
Danskere i 1800-tallet
Personer i Dansk Biografisk Leksikon
Personer fra København
Staffordshire Senior Cup

Staffordshire Senior Challenge Cup er en lokal pokalturnering for fodboldklubber i Staffordshire i England. Turneringen bliver arrangeret af Staffordshire Football Association og blev første gang spillet i sæsonen 1877-78. De deltagende hold kommer fra klubber i Staffordshire og tilstødende områder. Både professionelle og amatørklubber kan deltage. I nyere tid har professionelle klubber som Stoke City og Port Vale, de førende klubber i Staffordshire, oftest stillet med et reservehold, idet de prioriterer deres deltagelse i ligaen og de professionelle pokalturneringer højere. Det har øget chancen for succes for non-league-hold. 

I de seneste år er deltagelsen af klubber fra nabo-counties blev næsten helt udfaset. De fleste County FAs har nu deres egen Senior Cup, og dette sammen med dannelsen af West Midlands county, har medført at deltagerantallet i turneringen nogle sæsoner har været ret lavt. Derfor har Market Drayton Town og Shifnal Town begge deltaget siden 2000 selvom de ikke ligger i Staffordshire.

Siden 2008-09-sæsonen har deltagelsen i turneringen været begrænset til hold, der befinder sig på niveau 1-9 i det engelske ligasystem. Hold under niveau 9, dvs. under North West Counties League Premier Division og Midland Football Alliance konkurrerer nu i den lavere rangerende Staffordshire Senior Vase.

Aston Villa FC er det mest succesrige hold i turneringens historie med 16 sejre. Det mest succesrige non-league-hold er Stafford Rangers, der har vundet pokalen ni gange siden anden verdenskrig. Kidderminster Harriers (fra Worcestershire) er det hold uden for Staffordshire, der har vundet turneringen flest gange (fire gange i 1980'erne.

Vindere 
Nedenstående liste er ukomplet.

Kilder / eksterne henvisninger 
 Staffordshire County FA – Senior Challenge Cup

Noter 

Fodboldturneringer
Fodbold i England
Etableret i 1877
Det Missionerende Kopimistsamfund

Det Missionerende Kopimistsamfund er et trossamfund indenfor Kopimismen. Tilhængerne hævder, at kopimisme er en religion, hvor dogmen er at kopiering og spredning af information betragtes som en hellig handling, et sakramente. Religionen er blevet anerkendt i Sverige i 2012, efter tre ansøgninger.

Samfundet blev grundlagt i Sverige i 2010 af den 19-årige filosofistuderende Isak Gerson, som er samfundets missionsforstander, og højeste åndelige leder. Han er desuden Ung Pirat og kasserer i den kristne studenterbevægelse i Sverige, og prøver at forene disse to religioner. Selvom repræsentanterne mener, at kopimismen er en religion, nævner organisationens hjemmeside ingenting om tro på overnaturlige fænomener eller guder. Ctrl+C og Ctrl+V betragtes som hellige symboler.

Se også 
 Piratpartiet
 Det Flyvende Spaghettimonster

Referencer

Eksterne henvisninger 
 Kopimistsamfundets svenske hjemmeside 

Religion i Sverige
Trossamfund